يهوذا الاسخريوطى

تصغير|يهوذا يغادر العشاء الأخير لوحة للفنان الدنماركى كارل بلوش نهاية القرن التسعتاشر.|336x336بك

**يهوذا الاسخريوطى**, هو واحد من تلاميذ المسيح الاتناشر و اسمو كمان يهوذا سمعان الاسخريوطى, اسمه يهوذا معناه بالعبريه (الحمد)  و من لقبه الاسخريوطى نعرف انه كان من مدينه اسمها قريوط او قريوت فى جنوب مملكة يهوذا اللى اتذكرت فى العهد القديم  و ممكن تكون هيا ذاتها خربة القريتين الموجوده على بعد اربع اميال ونصف جنوب تل ماعين. او ممكن يكون من مدينة موآب الحصينه المذكوره كمان فى العهد القديم. على كل حال المقطع الاول من لقبه (اسخريوطى) باللغه العبريه (יהודה איש־קריות) هو اس او اش بمعنى راجل فيكون (القريوتى) نسبه لقريوت  و كان كتبة الاناجيل بيركزو على ذكر لقبه لتمييزه عن الرسول يهوذا تداوس.

بحسب الاناجيل القانونيه فيهوذا الاسخريوطى هو التلميذ اللى خان يسوع و سلمه لليهود مقابل تلاتين قطعه فضه بعد كده ندم على فعلته و رد الفلوس لليهود و راح و قتل نفسه, و بعد قيامة يسوع من الموت اختار الرسول متياس بديل عن يهوذا عشان يكون من جملة الاتناشر.

## يهوذا الاسخريوطى فى الانجيل
كان اول ذكر ليهوذا الاسخريوطى فى الانجيل هو اثناء اختيار يسوع لرسله الاتناشر ., و كان الانجيل بيوصف يهوذا بالمسلم من انه سلم يسوع لليهود (و يهوذا الاسخريوطى البى بقى مسلم كمان), و كان يسوع يعرف دايما بان يهوذا هيخونه (اجابهم يسوع: ((اليس انى انا اخترتكم, الاثنى عشر؟ و واحد منكم شيطان!)) قال عن يهوذا سمعان الاسخريوطى, علشان ده كان مصمم يسلمه, و هو واحد من الاتناشر) 

و كان المسيح اوكل ليهوذا الاسخريوطى مهمة حفظ ماله و مال التلاميذ فكان صندوق المال عنده و كان بيسرق منه (فقال واحد من تلاميذه, و هو يهوذا سمعان الاسخريوطى, المزمع ان يسلمه: ((ليه لم يبع ده الطيب بثلاثمئة دينار و يعط للفقراء؟)) قال ده مش لانه كان بيهتم بالفقرا, لكن لانه كان حرامى, و كان الصندوق عنده, و كان بيحمل اللى فيه.) .
تصغير|يهوذا يسلم سيده لليهود بقبله
اتفق يهوذا مع رؤسا كهنة اليهود على انه يسلم ليهم المسيح مقابل تلاتين قطعة فضه . فى مكان خلاء علشان اليهود كانو بيخافو القبض على يسوع فى النهار قدام الجموع لحد ما يثوؤوش ضدهم, و كان يهوذا يعرف الاماكن اللى اعتاد يسوع على الاختلاء بيها بتلاميذه زى بستان جثسيمانى, و وقت العشاء الاخير اعلن يسوع للتلاميذ عن ان واحد منهم هيسلمه لحكم الموت عشان تكتمل كل النبوات (و فيما هم ياكلون قال: ((الحق اقول لكم: ان واحدا منكم يسلمنى)). فحزنو جدا ,و ابتدا كل واحد منهم يقول ليه: ((هل انا هو يا رب؟)) فقال: ((اللذى يغمس يده معى فى الصحفه هو يسلمنى! ان ابن الانسان ماض زى ما هو مكتوب عنه ,و لكن ويل  علشان كده الرجل اللى به يسلم ابن الانسان. كان خيرا  علشان كده الرجل لو لم يولد!)). فسال يهوذا مسلمه و قال: ((هل انا هو يا سيدى؟)) قال له: ((انت قلت))), بعدين دخل الشيطان قلب يهوذا 
### خيانته وموته
كان يهوذا معروف بطبيعة الحال الاماكن اللى اعتاد يسوع يختلى فيها بتلاميذه . فدل اليهود على مكانهم فى بستان جثسيمانى و كان اتفق معاهم بان اللى هيقبله هيكون هو يسوع الناصرى  و لما وصلو قال ليه يسوع جملته المشهوره (يا يهوذا, ابقبله تسلم ابن الانسان؟). و بعد حط اليهود ايديهم على يسوع ندم يهوذا لانه سلمه و رجع الفضه للكهنه  و راح و شنق نفسه فشترى رؤسا الكهنه بالفضه دى حقل الفخارى اللى اتسمى "حقل الدم", و بيصف الرسول بطرس فى سفر اعمال الرسل الطريقه اللى مات بيها يهوذا فيقول (فان ده اقتنى حقلا من اجره الظلم و اذ سقط على وجهه انشق من الوسط فانسكبت احشاؤه كلها) 

## يهوذا الاسخريوطى بالنسبه للغنوصيين
الغنوصيين بيؤمنو بان يهوذا برئ من تهمة الخيانه و بانه عمل عملته لخدمة سيده المسيح. و جماعه القاينيين الغنوصيه بتروح ابعد من داه فتبجل شخص يهوذا و بتعتبر ان قيامة بتسليم يسوع للموت كان لغايه نبيله هيا تخليص العالم من الخطيئه, عشان كدا لازم احترام و تقديس يهوذا بل و شكره على مساعدته المسيح, فيهوذا عرف بان يسوع كان خايف من اللى جاى عليه فخاف يتراجع نهائيا عن فداء البشر علشان كده "خانه" او سلمه لرؤساء الكهنه عشان تكمل عمليه الخلاص.

## فى الاسلام

فى كتاب قصص الانبياء. يهوذا الاسخريوطى معروف بالتلميذ الخائن للمسيح, و هو اللى اتفق مع الكهنه على الدلاله عليه باجر, و هوا اللى القى عليه شبه المسيح فصلب بدلا منه و رفع المسيح الى السماء .

## مصادر

* موقع الأنبا تكلا هيمانوت - الكنيسة القبطية الأرثوذكسية

## وصلات برانيه

* يهوذا الغنوصي